钦定古今图书集成/明伦汇编/官常典/第767卷 > 汲固
## 钦定古今图书集成/明伦汇编/官常典/第767卷 > 汲固

按《魏书节义传》：“固，东郡梁城人也，为兖州从事，刺史
李式坐事被收，吏民皆送至河上。时式子宪生始满
月，式大言于众曰：‘程婴、杵臼何如人也’？固曰：‘今古岂
殊’！遂便潜还，不复回顾，径来入城，于式妇闺抱宪归
藏之。及捕者收宪，属有一婢产男，母以婢儿授之，事
寻泄，固乃携宪逃遁，遇赦始归。宪即为固长育，至十”
馀岁，恒呼固夫妇为“郎婆。”后高祐为兖州刺史，嘉固
节义，以为主簿。